Tons of Rock

**Tons of Rock** er en årlig hardrock- og metalfestival som arrangeres på Ekebergsletta i Oslo i juni. Festivalen ble første gang arrangert på Fredriksten festning i Halden i 2014, og har siden starten etablert seg som den ledende festivalen for hard rock og heavy metal i Norge. 

I 2022 ble det rapportert at kjernepublikummet består av voksne publikummere fra hele Norge, med et bredt aldersspenn og omtrent like mange kvinner som menn. I 2025 oppga festivalen at den tiltrekker seg et internasjonalt publikum fra mer enn 80 land.

Etter flyttingen fra Halden til Oslo i 2019, kom Tons of Rock under majoritetseierskap av Live Nation Norway, som nå eier 51 % av aksjene. Resterende aksjer er fordelt på de fire gründerne Mads Martinsen (gjennom Amber AS 21 %), Dan Marius Nordhagen (gjennom Danica 12 %), daglig leder Jarle Einar Kvåle (gjennom Stemmehaugen AS 10 %) og Svein Bjørge (med 5 %).

Festivalens headlinere gjennom tidene inkluderer blant annet Iron Maiden, Metallica, Black Sabbath, Ozzy Osbourne, Megadeth, Alice In Chains, Kiss, W.A.S.P., Faith No More, Pantera, Deep Purple, Bring Me The Horizon og Muse.

Festivalens scener er alle oppkalt etter malerier av Munch.

## Historie
Den første utgaven av Tons of Rock ble arrangert på Fredriksten festning i Halden i 2014, med fokus på hardrock og heavy metal. Festivalen ble arrangert årlig i Halden frem til og med 2018. 

I 2017 ble Tons of Rock kåret til *Årets festival* av Norske konsertarrangører.

Black Debbath, som forøvrig har deltatt på hver eneste utgave av festivalen, inkluderte en hyllestlåt kalt «Tons of Rock» på albumet *[[Norsk barsk metal|Norsk Barsk Metal]]* (2018).

### Flytting til Oslo, Munchsamarbeid (2019)
I 2019, etter fem år i Halden, ble Tons of Rock arrangert på Ekebergsletta i Oslo for første gang. Den første utgaven av Oslo-versjonen tyvstartet med et spesialarrangement i Den Norske Opera & Ballett, med det tyske hardrockbandet Accept og medlemmer av Kringkastingsorkesteret i en unik crossover-konsert.

Et annet samarbeid som oppsto i forbindelse med flyttingen til Oslo var med Munchmuseet, da to av festivalscenene ble oppkalt etter Edvard Munchs malerier Skrik og Vampyr.

### COVID 19-avlysninger (2020–2021)
2020-utgaven ble avlyst på grunn av koronapandemien. Festivalen fikk 37 millioner kroner i kompensasjon fra Kulturrådet, som til sammen delte ut 120 millioner kroner til avlyste festivaler. Fordi festivalen hadde små utgifter i 2020 ble overskuddet etter tilskudd 33,8 millioner kroner, mot 3,3 millioner kroner i 2019.

Også i 2021 måtte festivalen avlyses på grunn av pandemien.

### Grønn profil (2022)
I 2022 ble festivalen sertifisert som Miljøfyrtårn. Green Nation er festivaleier Live Nations globale bærekraftsprogram, et initiativ som har som mål å redusere miljøavtrykket fra konserter og festivaler verden over og å dele beste praksis på tvers av land og arrangementer.

### Stabil vekst, flere scener (2023–)

I 2023 var Tons of Rock Norges største festival med  besøkende, året etter slo de alle rekorder med  festivalgjester. I 2024 hadde festivalen en omsetning på 305 millioner kroner og et overskudd på 44 millioner (med et utbytte til eierne på 32 millioner kroner); i 2023 og 2022 var omsetningen henholdsvis 206 og 150 millioner.

I 2025, som en hyllest til festivalens røtter, ble «Tons of Rock at the Fortress» arrangert som en åpningskonsert på Akershus festning. Her fremførte Forsvarets Stabsmusikkorps rocke- og metalklassikere sammen med gjestesolister fra den norske rockescenen – et arrangement inspirert av crossover-konserten i Operaen med Accept i 2019.

Åpningstalen i 2025 ble holdt av finansminister Jens Stoltenberg. Samme år utvidet festivalen fra tre til fire scener: i tillegg til Scream Stage, Vampire Stage og teltscenen Moonlight Stage introduserte festivalen den mindre Storm Stage, plassert inne i en hangar. Her ble det gjennomført intervjuer ledet av Tarjei Strøm, samt standupinnslag og konserter med up-and-coming artister.

Klipp fra 2025-utgaven gikk viralt etter at Green Days frontfigur Billie Joe Armstrong ble med på låta «Anarchy in the U.K.» under konserten til Sex Pistols.


Fil:Tons-of-Rock-festival Oslo Norway 2025-8.jpg|alt=En glasscontainer med åpen vegg, på innsiden er det innredet et stuelignende rom med sofa|Radioprogrammet Stjernepose har daglige livesendinger fra festivalen, med intervjuer av musikere som spiller der den dagen.
Fil:Tons-of-Rock-festival Oslo Norway 2025-7.jpg|alt=En langvegg fylt med moderne kunst med musikktema, foran veggen er det flere bord der kunstnere viser frem og selger bilder og lignende|Festivalen har offisielle festivalkunstnere, og andre kunstnere kan også stille ut og selge sine verk.
Fil:Tons-of-Rock-festival Oslo Norway 2025-5.jpg|alt=Søppelsorteringsstasjon med tydelig merkede dunker for ulik type avfall|Søppelsortering ved hjelp av flere store sorteringsstasjoner spredt rundt på området, som hyppig blir tømt og ryddet av frivillige.
Fil:Tons-of-Rock-festival Oslo Norway 2025-14.jpg|alt=Hovedscenen på festivalen med navnet "Scream " og Tons of Rock-logo langs toppen|Scenene på festivalområdet har navn etter Munch-malerier; hovedscenen er "Scream" og i tillegg finnes "Vampire", "Moonlight" og "Storm".
Fil:Tons-of-Rock-festival Oslo Norway 2025-9.jpg|alt=Karaokeboks i regi av en festivalsponsor|Festivalens støttespillere har stands med ulike aktiviteter – her fra karaokeboksen til en av dem.


## Band som har spilt på festivalen

## Referanser


## Eksterne lenker
*